Simboliek – AWB – Die Brandwag
DIE SIMBOLIEK AGTER DIE EMBLEME VAN DIE AWB
Die Drie Sewes-embleem verteenwoordig die Bybelse getal van voleinding en finale oorwinning in en deur Jesus Christus. Die getal 777 staan regstreeks in teenstelling en in stryd met die getal 666 – die getal van die Antichris, die dier van Openbaring.
Swart: Is die heraldiese simboliek vir dapperheid.
Met hierdie embleem gee die AWB erkenning aan die Bybelse simboliek van die arend wat die beskermende sorgsaamheid van die Here uitbeeld: "Soos 'n arend sy nes opwek, oor sy kleintjies sweef, sy vlerke uitsprei, hulle opneem, hulle dra op sy vleuels – die Here alleen het hom gelei, en daar was geen vreemde God by hom nie" (Deut 32:11 en 12) en "Bewaar my soos U oogappel: verberg my in die skaduwee van U vleuels" (Ps 17:8)
Deur die eeue heen het Christenvolke die arend in hul landswapen, skilde en familiewapens
gebruik. Dit is derhalwe uiters gepas dat aan die bokant van elk van die
landswapens van die ou Boererepublieke 'n kragtige arend gepryk het. Die arend
wat die AWB as embleem gebruik, word stilisties uitgebeeld ten einde hom te
onderskei van alle ander arend embleme.
Op 18 Februarie 1858 bet die Volksraad die Vierkleur tot die amptelike vlag van die Zuid-Afrikaanse Republiek verklaar. Nadat die Boere besluit het om die Britte uit Transvaal te verdryf, is Heidelberg tot tydelike hoofstad verklaar en is die Vierkleur weer op Geloftedag van 1880 daar gehys. Die Eerste Vryheidsoorlog het gevolg en onder die Vierkleur is die Boerevolk tot 'n ware volk in 'n eie vrye Republiek gesmee. Roemryke oorwinnings is behaal en wêreldwyd het die Boere en hul vlag bekendheid verwerf.
Tydens die Tweede Vryheidsoorlog (1899-1902) was die Vierkleur weer die vryheidsvaandel. Onder hierdie vlag is die magtige Britse Ryk, ten aanskoue van 'n ganse wêreld, deur die Boere by ondermeer Colenso, Spioenkop, Magersfontein, Sannaspos en Stormberg verneder.
Op 31 Mei 1902 is die Vierkleur en die Vrystaatse vlag gestryk, maar hulle bly steeds simbole van 'n roemryke stryd en die volk se onblusbare strewe na vryheid in 'n eie vrye Boere volkstaat.